Felhívás

*Kárpát-medencei Történész Műhelyek Konferenciája*

Piliscsaba, 2018. március 21–23.

A Pázmány Péter Katolikus Egyetem Bölcsészet- és Társadalomtudományi Karán működő Kubinyi András Történész Műhely 2018. március 21–23-án kívánja megrendezni első alkalommal a Kárpát-medencei Történész Műhelyek Konferenciáját. Konferenciánk célja, hogy előmozdítsuk az egyes szakmai és öntevékeny egyetemi körök fiatal történészeinek és történészhallgatóinak párbeszédét, egyúttal lehetőséget nyújtsunk ahhoz, hogy a tudományos életben részt vevő hallgatói műhelyek tagjai megismerkedjenek, kapcsolatot létesítsenek egymással.

A rendezvényre szeretettel várjuk az egyes magyarországi és határon túli egyetemeken működő történész műhelyek, körök, egyesületek, illetve szakkollégiumok tagjainak jelentkezését, akik szívesen mutatnák be egy-egy előadás keretében kutatási témájukat, érdeklődési területüket, újabb kutatási eredményeiket. Az előadások bármely történeti korszakot érinthetnek, nincsen korszak- és témamegkötés.

A konferenciára mesterképzésben részt vevő, mesterképzésen végzett, illetve doktori programban részt vevő, de doktori fokozatot még nem szerzett műhelytagok jelentkezését várjuk.

A konferencia idejére a részt vevő hallgatóknak szálláshelyet és étkezést biztosítunk Piliscsabán.

**A konferencia tervezett időpontja:** 2018. március 21–23.

**A konferencia helyszíne:** Pázmány Péter Katolikus Egyetem Bölcsészet- és Társadalomtudományi Kar, piliscsabai campus (2087 Piliscsaba, Egyetem u. 1.)

**Szervező:** Kubinyi András Történész Műhely (honlap: <http://www.studiolo.hu>; Facebook-oldal: <https://www.facebook.com/ppkestudiolo/>). A konferenciát a műhely titkára, Oláh Róbert ([olahrobert910823@gmail.com](mailto:olahrobert910823@gmail.com)) és a műhely külügyi referense, Schvéd Brigitta Kinga ([schvedbrigitta@gmail.com](mailto:schvedbrigitta@gmail.com)) szervezi.

**Érdeklődni, illetve jelentkezni az alábbi e-mail címen keresztül lehet a Jelentkezési lap kitöltésével és elküldésével, továbbá az absztrakt (1200-1500 karakter) csatolásával:** [**katmszervezes@gmail.com**](mailto:katmszervezes@gmail.com)**.**

**Jelentkezési határidő: 2017. november 12. vasárnap.**

Budapest, 2017. szeptember 8.